CELEX: 32008R0850
Language: mt
Date: 2008-08-28 00:00:00
Title: Regolament tal-Kummissjoni (KE) Nru 850/2008 tat- 28 ta' Awwissu 2008 tibda l-proċedura għall-allokazzjoni ta' liċensji tal-esportazzjoni għall-ġobon li jrid jiġi esportat għall-Istati Uniti tal-Amerika fl-2009 li jaqaw taħt ċerti kwoti tal-GATT

29.8.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 231/12
               
            REGOLAMENT TAL-KUMMISSJONI (KE) Nru 850/2008
      tat-28 ta' Awwissu 2008
      tibda l-proċedura għall-allokazzjoni ta' liċensji tal-esportazzjoni għall-ġobon li jrid jiġi esportat għall-Istati Uniti tal-Amerika fl-2009 li jaqaw taħt ċerti kwoti tal-GATT
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u partikolarment l-Artikolu 171(1) tiegħu flimkien mal-Artikolu 4 tiegħu,
      Billi:
      
                  (1)
               
               
                  It-Taqsima 2 tal-Kapitlu III tar-Regolament tal-Kummissjoni (KE) Nru 1282/2006 tas-17 ta' Awwissu 2006 jippreskrivi regoli speċjali u dettaljati ta' applikazzjoni ta' Regolament tal-Kunsill (KE) Nru 1255/1999 rigward il-liċensji ta' esportazzjoni u r-rifużjonijiet ta' esportazzjoni fuq ħalib u l-prodotti mill-ħalib (2), li tipprovdi li liċenzi ta' esportazzjoni għall-ġobnijiet esportati lejn l-Istati Uniti tal-Amerika bħala parti mill-kwoti li jaqgħu taħt il-ftehim deċiż waqt in-negozjati ta' kummerċ multilaterali, jistgħu jiġu allokati skont proċedura speċjali li permezz tagħha importaturi preferuti fl-Istati Uniti jistgħu jiġu nnominati.
               
            
                  (2)
               
               
                  Dik il-proċedura ser tinfetaħ għall-esportazzjoni waqt l-2009 u ser jiġu stabbiliti.r-regoli addizzjonali relatati magħha
               
            
                  (3)
               
               
                  Fl-amministrazzjoni tal-importazzjonijiet l-awtoritajiet kompetenti fl-Istati Uniti jagħmlu distinzjoni bejn il-kwota addizzjonali mogħtija lill-Komunità Ewropea taħt l-Uruguay Round u l-kwoti li irriżultaw mit-Tokyo Round. Il-liċenzji ta' esportazzjoni għandhom jiġu allokati waqt li titqies l-eliġibilità ta' dawk il-prodotti għall-kwota tal-Istati Uniti tal-Amerika kif deskritt fl-Iskeda ta’ Tariffi Armonizzati tal-Istati Uniti tal-Amerika.
               
            
                  (4)
               
               
                  Sabiex tiġi esportata l-kwantità massima taħt il-kwoti li għalihom hemm interess moderat, għandhom jiġu permessi l-applikazzjonijiet li jkopru l-kwantità kollha tal-kwotà.
               
            
                  (5)
               
               
                  Il-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Il-liċenzji ta' esportazzjoni għall-prodotti li jaqgħu fi ħdan il-Kodiċi NM 0406 u huma elenkati fl-Anness I ma' dan ir-Regolament li jkunu se jiġu esportati lejn l-Istati Uniti tal-Amerika fl-2009 taħt il-kwoti msemmija fl-Artikolu 23 tar-Regolament (KE) Nru 1282/2006 għandhom jiġu ppubblikati skond is-Sezzjoni 2 tal-Kapitiolu III ta' dak ir-Regolament u bid-dispożizzjonijiet ta' dan ir-Regolament.
      Artikolu 2
      1.   L-applikazzjonijiet għal-liċenzji msemmija fl-Artikolu 24 tar-Regolament (KE) Nru 1282/2006 (minn hawn 'il quddiem imsemmija bħala “l-applikazzjonijiet”) għandhom jitressqu għand l-awtoritajiet kompetenti mill-1 sal-10 ta' Settembru 2008.
      2.   L-applikazzjonijiet ikunu ammissibbi biss jekk ikun fihom l-informazzjoni kollha msemmija fl-Artikolu 24 tar-Regolament (KE) Nru 1282/2006 u jekk ikunu akkumpanjati mid-dokumenti msemmija hemmhekk.
      Fejn, għall-istess grupp ta' prodotti msemmi fil-kolonna 2 tal-Anness I ma' dan ir-Regolament, il-kwantità disponibbli hija maqsuma bejn il-kwota tal-Uruguay Round u l-kwota tat-Tokyo Round, l-applikazzjonijiet tal-liċenzji jistgħu jkopru biss waħda minn dawk il-kwoti u għandhom jindikaw il-kwota kkonċernata, billi jispeċifikaw l-identifikazzjoni tal-grupp u tal-kwota indikata fil-kolonna 3 ta' dak l-Anness.
      L-informazzjoni msemmija fl-Artikolu 24 tar-Regolament (KE) Nru 1282/2006 għandha tiġi ppreżentata skond il-mudell stabbilit fl-Anness II ma' dan ir-Regolament.
      3.   Fir-rigward tal-kwoti identifikati minn 22-Tokyo u 22-Uruguay fil-kolonna 3 tal-Anness I, l-applikazzjonijiet għandhom ikopru tal-anqas 10 tunnellati u m'għandhomx jaqbżu l-kwantità disponibbli taħt il-kwota kkonċernata kif stipulat fil-kolonna 4 ta' dak l-Anness.
      Fir-rigward tal-kwoti l-oħra indikati fil-kolonna 3 tal-Anness I, l-applikazzjonijiet għandhom ikopru tal-anqas 10 tunnellati u mhux aktar minn 40 % tal-kwantità disponibbli taħt il-kwota kkonċernata kif stipulat f'kolonna 4 ta' dak l-Anness.
      4.   L-applikazzjonijiet ser ikunu ammissibbli biss jekk l-applikanti jiddikjaraw bil-miktub li ma ressqu l-ebda applikazzjoni oħra għall-istess grupp ta' prodotti u l-istess kwota u li jaċċettaw li ma jagħmlux dan.
      Jekk applikant iressaq diversi applikazzjonijiet għall-istess grupp ta' prodotti u l-istess kwota ġewwa wieħed jew aktar mill-Istati Membri, l-applikazzjonijiet kollha tiegħu għandhom ikunu meqjusa bħala inammissibbli.
      Artikolu 3
      1.   L-Istati Membri għandhom jinnotifikaw lill-Kummissjoni fi żmien ħamest ijiem ta' xogħol wara li jispiċċa l-perjodu li fih ikunu jistgħu jitressqu l-applikazzjonijiet, l-applikazzjonijiet imressqa għal kull grupp ta' prodotti u, fejn applikabbli, il-kwoti indikati fl-Anness I.
      In-notifiki kollha, inklużi n-notifiki “vojta”, għandhom isiru permezz ta' feks jew posta elettronika fuq il-formola mudell li tidher fl-Anness III.
      2.   In-notifika għandha tinkludi għal kull grupp, u fejn applikabbli, għal kull kwota:
      
                  (a)
               
               
                  lista ta' applikanti,
               
            
                  (b)
               
               
                  il-kwantitajiet li kull applikant ikun applika għalihom, imqassma skont il-kodiċi tal-prodott tan-Nomenklatura Magħquda u skont il-Harmonised Tariff Schedule tal-Istati Uniti tal-Amerika (2008),
               
            
                  (c)
               
               
                  l-isem u l-indirizz tal-importatur magħżul mill-applikant.
               
            Artikolu 4
      Il-Kummissjoni, skont l-Artikolu 25 tar-Regolament (KE) Nru 1282/2006, għandha tistabbilixxi l-allokazzjoni tal-liċenzji mingħajr dewmien u għandha tinnotifika lill-Istati Membri dwar dan sa mhux aktar tard mill-31 ta' Ottubru 2008.
      L-Istati Membri għandhom jinnotifikaw lill-Kummissjoni, fi żmien ħamest ijiem wara l-pubblikazzjoni tal-koeffiċjenti tal-allokazzjoni, dwar il-kwantitajiet allokati mill-applikant għal kull grupp, u fejn applikabbli, għal kull kwota, skond l-Artikolu 25 tar-Regolament (KE) Nru 1282/2006.
      In-notifika għandha ssir permezz tal-feks jew posta elettronika fuq il-formola mudell li tidher fl-Anness IV ma' dan ir-Regolament.
      Artikolu 5
      L-informazzjoni nnotifikata taħt l-Artikolu 3 ta' dan ir-Regolament u fl-Artikolu 24 tar-Regolament (KE) Nru 1282/2006 għandha tkun ivverifikata mill-Istati Membri qabel ma jinħarġu l-liċenzji u sa mhux aktar tard mill-15 ta' Diċembru 2008.
      Jekk jinstab li operatur li nħarġitlu liċenzja provviżorja, ikun ipprovda informazzjoni żbaljata, il-liċenzja għandha titħassar u tintilef il-garanzija. L-Istati Membri għandhom jikkomunikaw dan lill-Kummissjoni mingħajr dewmien.
      Artikolu 6
      Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 28 ta’ Awwissu 2008.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 299, 16.11.2007, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 510/2008 9ĠU L 149, 7.6.2008, p. 61).
      
         (2)  ĠU L 234, 29.8.2006, p. 4. Ir-Regolament kif emendat l-aħħar bir-Regolament (KE) Nru 532/2007 (ĠU L 125, 15.5.2007, p. 7).
      
         ANNESS I
         Ġobon li għandu jiġi esportat għall-Istati Uniti tal-Amerika fl-2009 li jaqaw taħt ċerti kwoti tal-GATT
         Taqsima 2 tal-Kapitlu III tar-Regolament (KE) Nru 1282/2006 u r-Regolament (KE) Nru 850/2008
         
                     L-identifikazzjoni tal-grupp skond in-Noti Addizzjonali f'Kapitlu 4 tal-Iskeda ta’ Tariffi Armonizzati tal-Istati Uniti
                  
                  
                     Identifikazzjoni tal-grupp u l-kwota
                  
                  
                     Il-kwantità disponibbli għas-sena 2009
                  
               
                     Nota lill-
                  
                  
                     Grupp
                  
                  
                      
                  
                  
                     Tunnellata
                  
               
                     (1)
                  
                  
                     (2)
                  
                  
                     (3)
                  
                  
                     (4)
                  
               
                     16
                  
                  
                     Mhux speċifikament ipprovduta għall-(NSPF)
                  
                  
                     16-Tokjo
                  
                  
                     908,877 
                  
               
                     16-Urugwaj
                  
                  
                     3 446,000 
                  
               
                     17
                  
                  
                     Blue Mould
                  
                  
                     17
                  
                  
                     350,000 
                  
               
                     18
                  
                  
                     Cheddar
                  
                  
                     18
                  
                  
                     1 050,000 
                  
               
                     20
                  
                  
                     Edam/Gouda
                  
                  
                     20
                  
                  
                     1 100,000 
                  
               
                     21
                  
                  
                     Tip Taljan
                  
                  
                     21
                  
                  
                     2 025,000 
                  
               
                     22
                  
                  
                     Ġobon Svizzeru jew Emmenthaler barra dak li jkollu “eye formation”
                  
                  
                     22-Tokjo
                  
                  
                     393,006 
                  
               
                     22-Urugwaj
                  
                  
                     380,000 
                  
               
                     25
                  
                  
                     Ġobon Svizzeru jew Emmenthaler li jkollu “eye formation”
                  
                  
                     25-Tokjo
                  
                  
                     4 003,172 
                  
               
                     25-Urugwaj
                  
                  
                     2 420,000 
                  
               
      
         ANNESS II
         Preżentazzjoni tal- informazzjoni rikjesta skont l-Artikolu 24 tar-Regolament (KE) Nru 1282/2006
         
            
         Test ta 'immaġni
         
            L-identifikazzjoni tal-grupp u tal-kwota msemmija fil-kolonna 3 tal-Anness I tar-Regolament (KE) Nru 850/2008:
            L-isem tal-grupp indikat fil-kolonna 2 tal-Anness I tar-Regolament (KE) Nru 850/2008: …
            Oriġini tal-kwota:
            Urugwaj Rawnd
            Tokjo Rawnd
            L-Isem u l-indirizz tal-applikant
            Kodiċi tal-prodott tan-Nomenklatura magħquda
            Il-kwantità mitluba fl-applikazzjoni f’tunnellati
            Tariffi Armonizzati Skeda tal- Kodiċi tal-USA
            Isem u Indirizz tal-Importatur innominat
            Total:
         
      
      
         ANNESS III
         Preżentazzjoni tal-informazzjoni neċessarja skont l-Artikolu 3 tar-Regolament (KE) Nru 850/2008
         Għandu jintbagħat lill- +32 2 295 3310 jew AGRI-MILK-USA@ec.europa.eu
         
            
         Test ta 'immaġni
         
            L-identifikazzjoni tal-grupp u tal-kwota msemmija fil-kolonna 3 tal-Anness I tar-Regolament (KE) Nru 850/2008:
            L-isem tal-grupp indikat fil-kolonna 2 tal-Anness I tar-Regolament (KE) Nru 850/2008: …
            Oriġini tal-kwota:
            Urugwaj Rawnd
            Ir-rawnd ta’ Tokjo
            Nru
            Isem/Indirizz tal- applikant
            Kodiċi tal-Prodotti tan-Nomenklatura Magħquda
            Il-kwantità mitluba fl-applikazzjoni f’tunnellati
            Tariffi Armonizzati Skeda tal- Kodiċi tal-USA
            L-Isem u l-Indirizz innominat l-importatur
            1
            Total:
            2
            Total:
            3
            Total:
            4
            Total:
            5
            Total:
         
      
      
         ANNESS IV
         Preżentazzjoni ta' liċensji mogħtija skond l-Artikolu 25 tar-Regolament (KE) Nru 1282/2006
         Għandu jintbagħat lill- +32 2 295 3310 jew AGRI-MILK-USA@ec.europa.eu
         
            
         Test ta 'immaġni
         
            L-identifikazzjoni tal-grupp u tal-kwota msemmija fil-kolonna 3 tal-Anness I tar-Regolament (KE) Nru 850/2008:
            Oriġini tal-kwota
            Isem/Indirizz tal-applikant
            Kodiċi tal-Prodott tan-Nomenklatura magħquda
            Il-kwantità mitluba fl-applikazzjoni f’tunnellati
            Isem/Indirizz tal-Importatur innominat
            Kwantità Allokata (1) f’tunnellati
            Urugwaj Rawnd
            Tokjo Rawnd
            Total:
            Total:
            Urugwaj Rawnd
            Tokjo Rawnd
            Total:
            Total:
            Urugwaj Rawnd
            Tokjo Rawnd
            Total:
            Total:
            (1) Il-kwantitajiet allokati bix-xorti se jitqassmu bejn il-kodiċi CN individwali pproporzjonati mal-kwantitajiet tal-prodotti bil-kodiċi-CN li se ssir applikazzjoni għalihom.